Kaledonijos kanalas
Kaledonijos kanalas (angl. Caledonian Canal, škot. gėl. Sligh'-Uisge na h-Alba) – laivybinis kanalas Jungtinėje Karalystėje, vidurio Škotijoje. Jungia Mario įlanką (Moray Firth) su Loch Linio užutėkiu. Driekiasi Didžiojo Gleno tektonine įduba ir sujungia jame telkšančius ežerus (Loch Nesą, Loch Oichą, Loch Lochį). Ilgis 88 km, iš jų dirbtinio kanalo – 32 km. Įrengti 29 šliuzai. Kanalas atidarytas 1822 m. Dabar naudojamas daugiausia turistinėms reikmėms.